◄ הנדסת ידע ונתונים - ידע ונתונים (Knowledge and Data Engineering) הוא אחד התחומים המתפתחים והחשובים ביותר היום בתעשייה ובמחקר. הלימודים משלבים נושא רב-תחומי הנוגע במתמטיקה, סטטיסטיקה, חקר ביצועים, מערכות מידע ומדעי המחשב. בבסיסה, הנדסת ידע ונתונים משתמשת בטכניקות אנליזה מדעיות לניתוח כמות גדולה של נתונים הנאגרים במאגרי עתק (ביג- דאטה) על מנת לייצר תובנות וידע בר משמעות לארגונים. מגמה זו צפויה לגדול בשנים הקרובות כאשר העולם סביבנו ייצר כמויות גדולות והולכות של נתונים.
◄ הנדסת מערכות מידע - מערכות מידע נמצאות בכל ארגון, בכל תחום וביניהם תחומים פיננסים ותעשייתיים. לעתים רבות מהנדס מערכות מידע הנו המגשר בין המחלקות העסקיות בארגון לבין הטכנולוגיה, וכמו כן בין הנתונים העסקיים לבין קבלת ההחלטות בארגון. סטודנטים בהתמחות זו מקבלים הכשרה מקצועית בהיבטים שונים של מערכות מידע, כמו: ניהול פרויקטים, ארגון ושמירה של נתונים, עיבוד וניתוח נתונים, איסוף ועיצוב דרישות, עיצוב ממשקים וחווית משתמש, קבלת החלטות ואבטחת איכות. השילוב בין ידע ניהולי לידע במערכות מחשב הוא שילוב מנצח בעידן שבו למידע יש ערך אינטגראלי.
◄ הנדסת מערכות ייצור - האתגר הניצב בפני החברה המודרנית בעת תכנון ארגונים במפעלים ובתהליך הפעלתם, הוא יצירת השילוב המתאים ביותר בין הטכנולוגיה העומדת לרשותנו ובין העובדים המפעילים אותה, תוך הבנת האפשריות והמגבלות הגלומות במשאבי הארגון. בהתמחות זו ניתן דגש לניהולן של מערכות יצרניות המושתתות על תהליכים שבהם אנשים, הון, טכנולוגיה, ידע, ציוד וחומרים משתלבים כדי לספק מוצרים או שירותים. הנושאים העיקריים הנכללים בהתמחות הם: חיזוי, תכנון המוצר והיצור, תכנון קיבולת, תכנון כוח אדם, תזמון פעולות ומשאבים, שיפור ביצועים, ניהול חומרים ומלאי וניהול פרויקטים.
◄ ניתן לשלב את הלימודים במחלקה עם תעודת הוראה בתעשייה וניהול.
◄ מסלול ישיר למצטיינים לתואר ראשון עם תואר שני מוסמך במינהל עסקים MBA ב-5 שנים בלבד.
השאר/י פרטים ללא כל התחייבות וקבל/י את כל המידע אודות תואר ראשון הנדסת תעשייה וניהול